གཟའ་ཡུམ་གྱི་མཆོད་ཆོག་བཞུགས། །

༄༅། །∶ཨོཾ་སྭ་སྟི་སིདྡྷཾ། (《ལུ》་ཨོཾ་སྭ་སྟི་སིདྡྷཾ།)གཟའ་ཐམས་ཅད་ཀྱི་ཡུམ་གྱི་ཆོ་ག་མཆོད་པའི་མན་ངག་གི་རིམ་པ་ཞེས་བྱ་བ། བླ་མ་དང་འཇམ་པའི་དབྱངས་དང་གཟའ་ཐམས་ཅད་ཀྱི་ཡུམ་ལ་གུས་པས་ཕྱག་འཚལ་ལོ། །པད་རྒྱས་ལྟེ་བའི་ཟེའུ་འབྲུའི་ཕྲེང་བ་ཡིས། །ལེགས་སྤྲས་གཡོ་བའི་རྡུལ་གྱིས་གང་གི་ཞབས༑
༑མཛེས་པའི་ཐད་དུ་ལྷ་བརྒྱའི་གཙུག་མཐོང་བ། །འཇམ་མགོན་བླ་མའི་ཞབས་ལ་ཕྱག་འཚལ་ལོ། །སྐྱེ་བོ་རྣམས་ལ་དགེ་ལེགས་ནོར་བུའི་ཆར། །གཟའ་དགུའི་སྤྲིན་ལས་འབྱུང་ཞེས་རྒྱལ་བས་གསུངས། །དེ་བས་དེ་དག་རྣམ་པར་འཐོར་བ་ཡིས། །མི་མཐུན་ཕྱོགས་རླུང་གཡོ་བ་ཞི་(《ལུ》འཐོར་)བར་ཤོག །གྲགས་པ་རྒྱལ་མཚན་གསུང་གི་མེ་ཏོག་ལ། །རྟོག་གེས་དཀྲུགས་པའི་བ་མོས་མ་རེག་པའི།། ཆོས་ཚུལ་འདི་ནི་གཟའ་རྣམས་མཆོད་པའི་ཕྱིར། །དྲི་མེད་ཕྲེང་བར་བདག་གིས་བརྒྱུ་བར་བྱ།། །།
འདིར་རྣལ་འབྱོར་གྱི་དབང་ཕྱུག་ཆེན་པོ་འགྲན་ཟླ་∶དང་བྲལ་ཞིང་མཁས་པ་རྣམས་ཀྱི་(《ལུ》མེད་པའི་)གཙུག་གི་ནོར་བུར་གྱུར་པའི་བིཪྺ་པའི་གསུང་གི་མན་ངག་འཛམ་བུའི་གླིང་གི་རྒྱན་དམ་པ་སློབ་དཔོན་ཞི་བ་འཚོ་ལས་བརྒྱུད་པ། འཇམ་པའི་དབྱངས་ཀྱི་བྱིན་གྱིས་བརླབས་པའི་དཔལ་ས་སྐྱ་པ་ཆེན་པོ་ལས་འོངས་པའི་གཟའ་ཐམས་ཅད་ཀྱི་ཡུམ་གྱི་མཆོད་པའི་ཆོ་ག མངོན་སུམ་དུ་བྱིན་རླབས་འབྱུང་བའི་ངོ་མཚར་བ་འདི་བྲི་བར་བྱའོ། །འདི་ལ་གཉིས་ཏེ། ཇི་ལྟར་བྱ་བའི་ཆོ་ག་དང་། དེ་ལྟར་བྱས་པའི་ཕན་ཡོན་ནོ། །དང་པོ་ལ་གསུམ་སྟེ། སྦྱོར་བ་དང་༑ དངོས་གཞི་དང་། མཇུག་གོ །དང་པོ་ལ་བཞི་སྟེ། གང་དུ་བྱ་བའི་གནས་བསྟན་པ་དང་། གང་བྱ་བའི་དཀྱིལ་འཁོར་བྲི་བ་དང་། དེར་བཞག་པའི་བུམ་པ་བཅའ་བ་དང་། ལྷ་རྣམས་མཆོད་པའི་ཡོ་བྱད་བཤམ་པའོ། །དང་པོ་ནི་བཀྲ་ཤིས་ཤིང་ཡིད་(《ཞ》ཉམས་)དགའ་བའི་གནས་སུ་བྱི་དོར་བྱས་ལ། སྟེང་དུ་བླ་རེ་ལ་སོགས་པས་བརྒྱན་ནོ། །ཕྱོགས་སུ་དར་དང་རིན་པོ་ཆེ་ལ་སོགས་པའི་འཕྱང་འཕྲུལ་ལོ། །ཟུར་དུ་བ་དན་དང་རྒྱལ་མཚན་∶ལ་སོགས་པའོ(《ལུ》ནོ)། །འོག་གི་ས་གཞི་ལ་དྲི་ཞིམ་པོས་སྦགས་པའི་ལྕི་བའམ་ཆུས་བྱུག་པར་བྱའོ། །གཉིས་པ་གང་བྱ་བའི་དཀྱིལ་འཁོར་ནི་སྲད་བུས་ཐིག་ལེགས་པར་བཏབ་ལ། སྒོ་ལ་སོགས་པའི་ཆ་གཞན་དང་མཐུན་པར་བྱས་ཏེ། དེའི་དབུས་སུ་པདྨའི་ལྟེ་བ་ལ་སོར་བཅུ་གཉིས༑ འདབ་མ་ལ་སོར་བཅུ་གཉིས་ཏེ་སོར་ཉེར་བཞི་པའམ། ཡང་ན་ལྟེ་བ་ལ་དྲུག་འདབ་མ་ལ་དྲུག་སྟེ་སོར་བཅུ་གཉིས་པ་བྲིས་ལ་དེའི་དབུས་ཀྱི་ལྟེ་བ་ལ་ཉི་མའི་གུར་གུམ། ཕྱི་རོལ་པདྨ་འདབ་བརྒྱད་དུ་བྱས་པའི་ཤར་དུ་ཟླ་བའི་ཙནྡན་དཀར་པོ། མེ་རུ་མིག་དམར་གྱི་ཙནྡན་དམར་པོ། ལྷོར་གཟའ་ལྷག་གི་དེ་བ་དཱ་རུ། བདེན་བྲལ་དུ་ཕུར་བུའི་གུར་གུམ། ནུབ་ཏུ་པ་ཝ་སངས་ཀྱི་ཙནྡན་དཀར་པོ། རླུང་དུ་སྤེན་བའི་ཨ་ཀ་རུ་ནག་པོ། བྱང་དུ་སྒྲ་གཅན་གྱི་ཙནྡན་དམར་པོ་དང་ཨ་ག་རུ་བསྲེས་པ། དབང་ལྡན་དུ་མཇུག་རིངས་ཀྱི་ཙནྡན་དཀར་པོ་དང་ཨ་ག་རུ་བསྲེས་པ༑ ཤར་གྱི་སྒོར་གུར་གུམ། ལྷོར་ཙནྡན་དམར་པོ། ནུབ་ཏུ་ཙནྡན་དཀར་པོ། བྱང་དུ་རྒྱ་སྤོས་སོ། །ཡང་ན་ཤར་དཀར། ལྷོ་སེར། ནུབ་དམར། བྱང་ལྗང་གུ་བྱས་ཀྱང་ཉེས་པ་མེད་དོ། །ཕྱི་རོལ་གྱི་ཕ་གུ་དང་། འདོད་ཡོན་དང་།∶དྲ་བ་དང་། (《ལུ》་དྲ་བ་དང་།)དྲ་ཕྱེད་དང་། མདའ་ཡབ་དང་། རྟ་བབས་ལ་སོགས་པ་གཞན་ལྟར་∶རྒྱས་པར་(《ཞ》་རྒྱས་པར་)བྱ་བའམ། མ་བྱས་ཀྱང་ཉེས་པ་མེད་དོ། །གལ་ཏེ་བྱེད་ན་དཀྱིལ་འཁོར་ཕྱི་ཕྱེད་ནང་ཕྱེད་དུ་བྱས་ཏེ། ནང་གི་པདྨ་ལ་སོར་བཅུ་གཉིས་བྱས་ལ་ཕྱི་རོལ་ཡང་དེ་ཙམ་མོ། །ནང་དུ་ཉི་ཤུ་རྩ་བཞི་བྱས་ན་ཕྱི་རོལ་ཡང་ཉི་ཤུ་རྩ་བཞིར་བྱའོ། །གསུམ་པ་དཀྱིལ་འཁོར་དུ་བཞག་པའི་བུམ་པ་ནི་རྒྱས་པར་བྱེད་ན་གཟའ་དགུ་ལ་བུམ་པ་དགུ། རྗེ་བཙུན་མ་ལ་གཅིག་སྟེ་བཅུ་བཅའ་བའམ། དེ་ཙམ་མ་འབྱོར་ན་བུམ་པ་གཅིག་བཅས་ལ། ཁ་རྒྱན་དང་མགུལ་ཆིངས་དང་བཅུད་ལེགས་པར་གཞུག་ག ོ།བཞི་པ་མཆོད་པའི་ཡོ་བྱད་ནི་གསེར་རམ་དངུལ་ལམ་ཟངས་སམ། དུང་ཆོས་སམ། མ་འབྱོར་ན་རྫའི་སྣོད་དུ་ཆུ་གཙང་མ་ལ་མར་དང་སྦྲང་རྩི་∶སྦྱར་བས་(《ལུ》་སྦྱར་བས་)བཀང་སྟེ་མཆོད་ཡོན། གཟའ་རེ་རེ་ལ་མཆོད་པ་རེ་རེ་དབུལ་ལོ། །དེ་བཞིན་དུ་སྣོད་དེ་དག་ཏུ་དྲི་ཞིམ་∶པོའི་ཆུས་ (《ལུ》པོས་)བཀང་པའི་ཞབས་བསིལ་དབུལ་ལོ། ། (《ལུ》+དེ་བཞིན་དུ་སྣོད་དེ་དག་དུ་)ཡང་(《ཞ》《ལུ》+ན་)ཉི་མ་དང་ཟླ་བའི་མཆོད་ཡོན་ཆུ་སྦྲང་རྩི་འབྲས་དཀར་པོའོ། །མིག་དམར་གྱི་བྱུ་རུ་ཙནྡན་དམར་པོ་ཆུ་དང་བསྲེས། གཟའ་ལྷག་གི་མར་དང་ནས་བསྲེས་པའི་ཆུའོ། །ཕུར་བུའི་གུར་གུམ་གྱི་ཆུའོ། །པ་ཝ་སངས་ཀྱི་མུ་ཏིག་ཤེལ་∶ཙནྡན་ཀྱི་(《ལུ》་ཙནྡན་ཀྱི་)ཆུ་བསྲེས་པའོ། །སྤེན་པའི་སྲན་མ་མར་ནག་དང་ཆུ་བསྲེས་པའོ། །སྒྲ་གཅན་གྱི་མུ་མེན་ཏིལ་ནག་ཆུ་བསྲེས་པའོ། །མཇུག་རིངས་ཀྱི་གླ་རྩི་ཏིལ་དཀར་ནག་ཆུ་དང་བསྲེས་པའོ། །སྣོད་རྣམས་∶ཀྱང་དཀར་པོ་རྣམས་(《ཞ》་ཀྱང་དཀར་པོ་རྣམས་)ཀྱི་དངུལ་ལམ་དུང་། སེར་པོའི་གསེར། དམར་པོའི་ཟངས། ནག་པོའི་འཁར་བའམ་ཞ་ཉེའོ། །མ་འབྱོར་ན་ཐམས་ཅད་རྫ་ལས་བྱའོ། །གཟའ་རང་རང་གི་ཁ་དོག་དང་མཐུན་པའི་མེ་ཏོག་དབུལ་ལོ།། བདུག་སྤོས་ནི་ཉི་མའི་ཐང་ཤིང་གི་ཐང་ཆུའོ། །ཟླ་བའི་ག་པུར་རམ་ནཱ་ག་གེ་སར་ཀ་ར་དང་བཅས་པའོ༑
༑མིག་དམར་གྱི་གུ་གུལ་ནག་པོའོ། །གཟའ་ལྷག་གི་གུ་གུལ་དཀར་∶པོའམ༑ གུ་གུལ་དཀར་(《ཞ》་པོའམ། གུ་གུལ་དཀར་)པོ་དང་དེ་བ་དཱ་རུ་བསྲེས་པའོ༑
༑ཕུར་བུའི་སྦྲང་རྩིའམ། སྣ་ཚོགས་པ་སྦྱར་བའོ། །པ་ཝ་སངས་ཀྱི་ཐང་ཆུའམ༑ ཨ་ག་རུ་དང་དུ་རུ་སྐའོ། །སྤེན་པའི་གནྡྷ་རིའི་སྤོས་སམ། ས་འོག་གི་སྤོས་སོ༑
༑སྒྲ་གཅན་གྱི་བིལ་པའམ། པོ་སོ་ཆའི་བདུག་པའོ། །མཇུག་རིངས་ཀྱི་ཙནྡན་དང་བིལ་བ་བསྲེས་པའམ། མར་དང་རྒྱ་སྐྱེགས་ཡུང་བ་གསུམ་བསྲེས་པའོ། །སྒོ་ན་(《ལུ》ནས་)བཞུགས་པའི་རྗེ་བཙུན་རྣམས་དང་། རྗེ་བཙུན་མ་ལ་དྲི་གང་དང་གང་བཟང་བ་དེ་དང་དེ་དབུལ་བར་བྱའོ། །མར་མེ་ནི་མར་དཀར་ལ་(《ལུ》པོ་) སྡོང་བུ་དྲི་མ་མེད་པ་སྤར་བའོ། །སོ་སོ་ལ་དྲི་ཞིམ་པོའི་ཆུ་དབུལ་ལོ༑༑ཞལ་ཟས་ནི་ཉི་མའི་འོ་ཐུག་ག ོ།ཟླ་བའི་ཞོ་ཟན་ནོ། །མིག་དམར་གྱི་བུ་རམ་(《ལུ》+མར་)དང་སྲན་མ་ཤའོ། །གཟའ་ལྷག་གི་མར་གྱི་འཁུར་བའོ། །ཕུར་བུའི་ཞོ་དང་འོ་མའོ། ། པ་ཝ་སངས་ཀྱི་བུ་རམ་གྱི་འཁུར་བ་མར་དང་བཅས་པའོ།། སྤེན་པའི་སྲན་མུད་ཁ་(《ཞ》《ལུ》ཀ་)མ་ཤ་དང་བཅས་པའོ། །སྲན་མ་འབྲུ་མར་དང་བཅས་པའོ། །སྒྲ་གཅན་གྱི་ཏིལ་གྱི་ཐུག་པའོ། །མཇུག་རིངས་ཀྱི་ཏིལ་གྱི་ཐུག་པ་དང་བུ་རམ་གྱི་ཚོད་མའོ། །སྒོ་བཞི་ན་བཞུགས་པའི་རྗེ་བཙུན་རྣམས་དང་རྗེ་བཙུན་མ་ལ་ཞལ་ཟས་ཇི་ལྟར་བཟང་བ་དེ་དང་དེ་དབུལ་བར་བྱའོ། ཁྱད་པར་དུ་རྗེ་བཙུན་མ་ལ་འོ་མའི་ཐུག་པ་བཟང་པོ་དབུལ་ལོ། །དཀྱིལ་འཁོར་གྱི་ཕྱི་རོལ་གྱི་ཡུལ་འཁོར་སྲུང་གི་ཞོ་ཟན། འཕགས་སྐྱེས་པོའི་ཞོ་དང་སྲན་མ་ཤའི་བཟའ་བ། མིག་མི་བཟང་གི་འོ་ཐུག ལུས་ངན་པོའི་∶ཞོ་དང་(《ཞ》་ཞོ་དང་)སྲན་མ་ཤ་བུར་ཆང་དང་བཅས་པའོ༑
༑གཟའ་རྣམས་ཀྱི་ནི་མར་ཟན་ནོ། ཁྱིམ་རྣམས་དང་རྒྱུ་སྐར་རྣམས་ཀྱི་ཞོ་ཟན་ནོ། །གནོད་པ་རྣམས་ཀྱི་སྲན་མ་ཤའི་བཟའ་བའོ། །ཐམས་ཅད་ལ་བདུག་པ་∶གུ་གུལ་དཀར་པོའོ། ། (《ལུ》སྤོས་དཀར་པོ།)དེ་ནས་སོ་སོའི་ཁ་དོག་དང་བསྟུན་པའི་དར་ཐོད་དང་བ་དན་ཡང་དབུལ་བར་བྱའོ། །སྦྱོར་བའི་ཆོ་གའོ།།
གཉིས་པ་དངོས་གཞི་ལ་བཞི་སྟེ། བདག་གི་རྣལ་འབྱོར་དང་། མདུན་དུ་བསྐྱེད་པ་དང་། དེ་ལ་མཆོད་པ་དང་། བཟླས་ནས་མདོ་(《ལུ》་མདོ་)འདོན་པའོ།། དང་པོ་ནི་སྔ་དྲོའི་ཚེ་སྔར་བཤད་པའི་ཡོ་བྱད་རྣམས་བཤམས་ནས་ཁྲུལ་བྱས་ཏེ་སྟན་བདེ་བ་ལ་འདུག་ལ། ཨོཾ་བཛྲ་ཨམྲྀ་ཏེ་ཧཱུྃ་ཕཊ་ཅེས་བརྗོད་པས། བདག་དང་གནས་དང་རྣལ་འབྱོར་བསྲུངས་ལ། དེ་ནས་སྙིང་གར་པདྨ་དང་ཟླ་བའི་སྟེང་དུ་ཧཱུྃ་དཀར་པོ། དེ་ལས་འོད་འཕྲོས་པས་སེམས་ཅན་(《ཞ》+ཐམས་ཅད་)གྱི་དོན་བྱས་ཏེ། ཕྱོགས་བཅུའི་བླ་མ་དང་སངས་རྒྱས་དང་བྱང་ཆུབ་སེམས་དཔའ་རྣམས་མདུན་དུ་སྤྱན་དྲངས་ཏེ། ཕྱག་དང་། མཆོད་པ་དང་། སྡིག་པ་བཤགས་པ་དང་། བསོད་ནམས་ལ་རྗེས་སུ་ཡི་རང་བ་དང་། སྐྱབས་སུ་འགྲོ་བ་དང་། རྒྱལ་བའི་ལམ་བསྟན་པ་དང་། བྱང་ཆུབ་ཀྱི་སེམས་བསྐྱེད་པ་དང་། བདག་ཉིད་དབུལ་བ་དང་། བྱང་ཆུབ་ཏུ་བསྔོ་བ་∶རྣམས་(《ཞ》རྣལ་འབྱོར་དུ་)བྱའོ། །དེ་ནས་ཚད་མེད་པ་བཞི་∶བསྒོམས་ནས(《ལུ》དང་)། ཨོཾ་ཤཱུནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀ྅ོ་ཧཾ། ཞེས་བརྗོད་པས་ཡེ་ཤེས་ཀྱི་ཚོགས་བསགས་པ་སྟོང་པ་ཉིད་དུ་བསྒོམ། དེ་ནས་སྟོང་པའི་ངང་ལས་པཾ་ལས་པདྨ་དང་རཾ་ལས་ཉི་མའི་སྟེང་དུ་ཧཱུྃ་ལས་སྣ་ཚོགས་རྡོ་རྗེ་∶ལྟེ་བ་ལ་(《ལུ》་ལྟེ་བ་ལ་)ཧཱུྃ་གིས་མཚན་པ། ཧཱུྃ་ལས་འོད་འཕྲོས་པས་∶རྡོ་རྗེའི་ར་བ་(《ལུ》་རྡོ་རྗེའི་ར་བ་)གུར་བླ་རེ་མེ་རེའི་བར་དུ་བསྒོམས་ལ། དེའི་དབུས་སུ་པདྨ་དང་ཟླ་བའི་སྟེང་དུ་ཧཱུྃ་དེ་ཡོངས་སུ་གྱུར་པ་ལས་བདག་རང་གཟའ་ཐམས་ཅད་ཀྱི་ཡུམ་སྟོན་ཟླ་ལྟར་དཀར་བ་ཞལ་གསུམ་ཕྱག་དྲུག་མ། ཞལ་དང་པོ་དཀར་བ༑ གཡས་གནག་པ། གཡོན་དམར་བ། ཞལ་རེ་རེ་ལའང་སྤྱན་གསུམ་གསུམ་མོ༑
༑ཕྱག་དང་པོ་གཉིས་ཆོས་འཆད་པ། གཡས་ཀྱི་གཉིས་པ་ན་རྡོ་རྗེ། གསུམ་པ་ན་མདའོ། །གཡོན་གྱི་གཉིས་པ་ན་པདྨ། གསུམ་པ་ན་གཞུའོ། །རིན་པོ་ཆེའི་རྒྱན་ཐམས་ཅད་ཀྱིས་བརྒྱན་པའོ། །དར་སྣ་ཚོགས་ཀྱི་ན་བཟའ་ཅན་དུ་(《ཞ》་དུ་)བསྒོམ་པར་བྱའོ། །དེའི་ཐུགས་ཀར་ཟླ་བའི་སྟེང་དུ་ཧཱུྃ་ལས་འོད་ཟེར་འཕྲོས་པས་ཡེ་ཤེས་∶སེམས་དཔའ་(《ལུ》་སེམས་དཔའ་)སྤྱན་དྲངས་ཏེ། ཛཧཱུྃཿ་བཾ་ཧོཿཞེས་བརྗོད་པས་བདག་ལ་བསྟིམ་མོ། །ཡང་འོད་འཕྲོས་པས་དབང་བསྐུར་གྱི་ལྷ་སྤྱན་དྲངས་ཏེ་གསོལ་བ་གདབ་ལ། དེ་དག་གི་བུམ་པའི་ཆུས་དབང་བསྐུར་ཏེ། ལུས་ངག་ཡིད་གསུམ་གྱི་དྲི་མ་སྦྱངས་ཏེ་ཆུ་ལྷག་མ་ཡར་ལུད་པ་ལས། རྣམ་པར་སྣང་མཛད་ཀྱིས་དབུས་བརྒྱན་པར་བསམ་མོ། །དང་པོ་བདག་གི་རྣལ་འབྱོར་རོ།། གཉིས་པ་མདུན་དུ་བསྐྱེད་པ་ལ་གཉིས་ཏེ། བུམ་པ་ལ་བསྐྱེད་པ་དང་རྡུལ་ཚོན་ལ་བསྐྱེད་པའོ། །དང་པོ་ནི་སྔར་བཅས་པའི་བུམ་པ་རྣམས་སྭ་བྷཱ་ཝས་སྟོང་པར་བསྒོམ༑ སྟོང་པའི་ངང་ལས་བྷྲཱུཾ་ལས་རིན་པོ་ཆེའི་བུམ་པར་བསྐྱེད་ལ། དབུས་ཀྱི་བུམ་པ་ལ་གཟའི་ཡུམ་ལ་སངས་རྒྱས་དང་བྱང་ཆུབ་སེམས་དཔས་བསྐོར་བར་བསམ༑ བུམ་པ་གཞན་ལ་གཟའ་རྣམས་ཆོ་ག་འོག་ནས་འབྱུང་བ་བཞིན་བསྐྱེད་ལ༑ ཡེ་ཤེས་པ་གཞུག་པ་∶དང་། དབང་བསྐུར་ནས་(《ལུ》་དང་། དབང་བསྐུར་ནས་)བཟླས་པ་ཅི་རིགས་པར་བྱའོ། །བུམ་པ་གཅིག་ཏུ་བྱེད་ན་དབུས་སུ་གཟའི་ཡུམ༑ མདུན་དུ་ཉི་མ། ཕྱི་རོལ་དུ་གཟའ་གཞན་དང་རྒྱུ་སྐར་ལ་སོགས་པས་བསྐོར་བའོ། །བུམ་པའི་སྟེང་དུ་རིན་པོ་ཆེའི་སྣོད་དུ་རིང་བསྲེལ་གྱི་སྙིང་པོ་ཅན་གྱི་མཆོད་རྟེན་བཞག་ལ། སྐུ་ཁྲུས་གསོལ་ཞིང་བཟླའོ། །དེ་ལ་གསེར་གྱི་བྱང་བུ་ལ་མིང་བྱང་ཡང་གདགས་སོ། །བུམ་པ་འདི་(《ཞ》་འདི་)མ་གྲུབ་ཀྱང་ཉེས་པ་མེད་དོ༑
༑གཉིས་པ་རྡུལ་ཚོན་གྱི་དཀྱིལ་འཁོར། ཨོཾ་སྭ་བྷཱ་ཝ་ཤུདྡྷཿསརྦ་དྷརྨཱཿསྭ་བྷཱ་ཝ་ཤུདྡྷ྅ོ་ཧཾ། ཞེས་བརྗོད་ལ་སྟོང་པར་བསྒོམས་ལ། སྟོང་པའི་ངང་ལས་∶གཞལ་ཡས་ཁང་བསྐྱེད་ལ་དེའི་དབུས་སུ་(《ལུ》་གཞལ་ཡས་་་་་་་དབུས་སུ་)གཟའ་རྣམས་བསྐྱེད་པར་བྱ་སྟེ། དེའི་དབུས་སུ་ཨཾ་ལས་བྱུང་བའི་གཟའ་ཉི་མ་ལུས་སིནྡྷུ་རའི་ཕུང་པོ་ལྟར་ཤིན་ཏུ་དམར་བ་ལག་པ་གཉིས་ན་པདྨའི་སྡོང་བུ་འཛིན་པ། ཞི་བའི་བཞིན་ཅན་ཤིན་ཏུ་མཛེས་པ་ལོ་སུམ་ཅུ་ལོན་པའི་ཆ་ལུགས་ཅན། རྟས་དྲངས་པའི་ཤིང་རྟའི་སྟེང་ན་གནས་པ། ཉི་མའི་དཀྱིལ་འཁོར་གྱི་དབུས་ན་བཞུགས་པར་བསམས་ལ། ཨོཾ་མེ་གྷོ ལྐཱ་ཡ་སྭཱ་ཧཱ། ཞེས་པས་ཡེ་ཤེས་པ་སྤྱན་དྲངས་ལ་བསྟིམ། ཤར་དུ་ཨཾ་(《ལུ》པཾ་)ལས་བྱུང་བའི་ཟླ་བ་གངས་རིའི་ཕུང་པོ་ལྟར་དཀར་བ། ལག་པ་གཉིས་ན་ཀུ་མུ་ཏའི་སྡོང་བུ་འཛིན་པ། ཆགས་པའི་ཉམས་ཅན་ཤིན་ཏུ་མཛེས་པ་ལོ་བཅུ་དྲུག་ལོན་པའི་ཆ་ལུགས་ཅན། ངང་པས་དྲངས་པའི་ཤིང་རྟའི་སྟེང་ན་∶གནས་པ། (《ཞ》་གནས་པ།)ཟླ་བའི་དཀྱིལ་འཁོར་གྱི་དབུས་ན་བཞུགས་པར་བསམས་ལ། ཨོཾ་ཤི་ཏཱཾ་ཤ་བྷེ་སྭཱ་ཧཱ། ཞེས་པས་ཡེ་ཤེས་པ་སྤྱན་དྲངས་ལ་བསྟིམ་མོ༑
༑མེའི་མཚམས་སུ་རྃ་ལས་བྱུང་བའི་མིག་དམར་རྒྱ་སྐྱེགས་ལྟར་དམར་བ་ལག་པ་གཡས་ན་གྲི་གུག གཡོན་ན་མི་མགོ་རློན་པ་འཛིན་པ། མིག་དམར་ཞིང་མི་འཛུམས་པ། ལུས་ཐུང་བ་ལོ་ཉི་ཤུ་རྩ་གཉིས་ལོན་པའི་ཆ་བྱད་ཅན་ར་སྐྱེས་ལ་ཞོན་པར་བསམས་ལ། ཨོཾ་རཀྟ་ཨཾ་ག་ཀུ་མ་རཱ་ཡ་སྭཱ་ཧཱ། ཞེས་པས་ཡེ་ཤེས་པ་སྤྱན་དྲངས་ལ་བསྟིམ་མོ། །ལྷོར་བྷོ་ལས་བྱུང་བའི་གཟའ་ལྷག་མརྒད་ལྟར་ལྗང་གུ་ལག་པ་གཉིས་ན་མདའ་གཞུ་འཛིན་པ། ཞི་བའི་བཞིན་ཅན་ཤིན་ཏུ་མཛེས་པ་ལོ་སུམ་ཅུ་རྩ་བཞི་ལོན་པའི་ཆ་བྱད་ཅན།∶དར་སྣ་ཚོགས་ཀྱི་ན་བཟའ་ཅན། (《ལུ》་དར་སྣ་་་་་་་བཟའ་ཅན།)པདྨའི་སྟེང་ན་བཞུགས་པར་བས